
אלון גפסו, עו"ד

באמצעות דוא"ל

1. במועד התאונות עבדה התובעת בחברת הקונדיטור דודו אוטמזגין, עבודתה כללה ניהול חנות ותפעולה, עבודה הכרוכה בעבודה פיזית, שעות נוספות ובונוסים על מכירות. שכר מעבודתה זו הסתכם בסך של כ- 15,000 ₪ נטו בממוצע לחודש.
2. לאחר התאונה השניה, בשים לב לפגיעותיה שקיבלו ביטוי בתיעוד הרפואי וחוות דעת המומחה האורתופדי והנכויות שנקבעו לה בעטיין של התאונות, לא התאפשר לתובעת להמשיך בעבודה הכרוכה בעבודה פיזית ושעות רבות והיא פוטרה מעבודתה.
3. מחמת התאונה ותוצאותיה נזקקה התובעת לניתוח ובשים לב לכך ולפיטוריה נעדרה הכנסה מחודש יולי 2023 ועד לחודש ינואר 2024 אז השתלבה בעבודה בהתאם למגבלותיה וכיום היא עובדת כסייעת בהיקף חלקי בגן ילדים והשתכרותה מעבודתה הינו כ 5,000 ₪ נטו לחודש.

*רצ"ב תלושי שכר, מכתב פיטורין ודו"ח רציפות ביטוח.

4. התובעת כבת 27, נפגעה בשתי תאונות ונגרם לה נזק משמעותי אשר משפיע באופן ניכר על פוטנציאל השתכרותה עם הפסדים בפועל ועל תפקודי היומיום בעבר, בהווה ובעתיד
5. התובעת תטען כי חוות דעת המומחה הנכבד הינה על הצד הנמוך וכי נכותה כתוצאה מהתאונות עולה על הנכויות כפי שנקבעו על ידו. ככל והצדדים לא יצליחו לסיים את התיק בפשרה יבקש הח"מ לשמור על זכותו לזמן את המומחה לחקירה על חוות דעתו.

6. הפסדי השתכרות בעבר – לצרכי פשרה בלבד על בסיס מחצית נזקה – 65,000 ₪.

7. הפסדי השתכרות בעתיד – לצרכי פשרה בלבד, בשלב זה, לא על בסיס ההפרש בין השתכרותה עובר לתאונה לשכרה דהיום (10,000 ₪ הפסד חודשי), אלא, על בסיס שכרה עובר לתאונה במכפלת נכות תפקודית בשיעור 20%

15,000 ₪ X 20% X 279.34 (מקדם היוון ל-40 שנה) - 			838,020 ₪ 

הפסדים בתקופת הפנסיה - 						104,752 ₪ 

עזרת הזולת – לרבות בתקופות השיקום – לעבר ולעתיד - 		58,000 ₪ 

נסיעות לטיפולים והוצאות רפואיות ופארא רפואיות - 		38,000 ₪ 

כאב וסבל – תאונה ראשונה - 						6,678 ₪ 
כאב וסבל – תאונה שניה - 						21,956 ₪ 

								סה"כ:           1,132,406 ₪ 

8. לסך הנ"ל יש להוסיף שכ"ט עו"ד ומע"מ כחוק בצירוף אגרה.

9. כפי שניתן להיווכח, הסכומים המצויינים לעיל הינם לצרכי פשרה בלבד ובשלב זה בלבד.

10. לעיונכם וטיפולכם המסור בקבלת עמדתכם העניינית והמקסימלית אודה.

